**Dôvodová správa**

Návrh na doplnenie Rokovacieho poriadku Miestneho zastupiteľstva Mestskej časti Košice-Sídlisko KVP je predložený v súvislosti so zmenou právnej úpravy - zákona SNR č. 369/1990 Zb. o obecnom zriadení v znení neskorších predpisov, ako reakcia na krízovú situáciu spôsobené ochorením COVID – 19.

V platnom rokovaciom poriadku miestneho zastupiteľstva sa dopĺňa nová Časť VI. Osobitné ustanovenia, § 18 v znení „Osobitné ustanovenia o rokovaní miestneho zastupiteľstva súvisiace s krízovou situáciou spôsobenou ochorením COVID – 19“

- § 18 ods. 1 - upravuje možnosť uskutočniť rokovanie miestneho zastupiteľstva v  krízovej

situácií formou videokonferencie alebo inými prostriedkami komunikačnej

technológie

- § 18 ods. 2 - upravuje výstup z takto uskutočneného rokovania a lehoty na zverejnenie

- § 18 ods. 3 - z  programu rokovania navrhujeme vypustiť obligatórne body – slovo pre

verejnosť, kontrola plnenia uznesení, interpelácie, otázky poslancov a rôzne

- § 18 ods. 4 - upravuje inštitút hlasovania tzv. per rollam, ktorý možno uskutočniť počas

krízovej situácie vo výnimočných prípadoch bez konania zasadnutia miestneho

zastupiteľstva a rokovania. Uznesenie v  tomto prípade je možné prijať iba vo

veciach, ktoré bezprostredne súvisia s realizáciou opatrení na riešenie krízovej

situácie a vo veciach, ktoré neznesú odklad a ktorých neriešenie by mohlo mať

pre mestskú časť za následok vznik škody.

V spoločných a záverečných ustanoveniach je upravený termín schválenia a účinnosti uvedeného doplnenia rokovacieho poriadku.

Spracovala :

JUDr. Magdaléna Balážová

právne oddelenie