**OKRESNÉ RIADITEĽSTVO POLICAJNÉHO ZBORU**

**V KOŠICIACH**

**odbor poriadkovej polície**

Obvodné oddelenie Policajného zboru Košice Sídlisko KVP

Dénešova č. 53, 040 23 Košice

• •

Miestny úrad mestskej časti

Košice Sídlisko KVP

Trieda KVP č. 1

Košice

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Košice** |
|  | ORPZ-KE-OPP9-39-001/2021 | mjr. Ing. Peter Tverďák/32903 | 27.01.2021 |

Vec

Bezpečnostná situácia za obdobie od 01.07.2020 do 31.12.2020, správa

- zaslanie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výkon hliadkovej a obchádzkovej služby bol plánovaný na základe spracovaných analýz bezpečnostnej situácie a stavu verejného poriadku v služobnom obvode OO PZ Košice Sídlisko KVP, pričom výkon služby bol orientovaný do miest s najčastejším výskytom protispoločenskej činnosti s cieľom jej eliminácie. Za sledované obdobie sme nezaznamenali narušenie verejného poriadku takého charakteru, ktoré by si vyžadovalo nasadenie väčšieho počtu síl a prostriedkov.

Za obdobie 2. polroku 2020 bolo zaznamenaných celkovo v služobnom obvode OO PZ KVP **130** trestných činov (na porovnanie - 2. polrok 2019: 155 TČ ), spolu teda **266** TČ za celý rok 2020 (na porovnanie – rok 2019: spolu 359 TČ ), pričom z uvedeného počtu bolo za celý rok 2020 objasnených **161** trestných činov s objasnenosťou **56,02 %** ( rok 2019: 237 objasnených TČ za celý rok s objasnenosťou 66,02 %). V roku 2020 sme zaznamenali **23** TČ násilného charakteru, kde sa podarilo objasniť **20** prípadov, čo sa týka majetkových skutkov, tam sme zaznamenali **98** TČ a objasnených bolo **33** TČ.

S cieľom pozitívneho ovplyvnenia dopravno-bezpečnostnej situácie policajti tunajšieho OO PZ vykonali vlastné represívno-bezpečnostné akcie, ako aj dopravno–bezpečnostné akcie v spolupráci s Okresným dopravným inšpektorátom OR PZ v Košiciach hlavne so zameraním sa na ochranu chodcov prechádzajúcich cez cestu vo večerných hodinách.

|  |  |  |  |  |  |
| --- | --- | --- | --- | --- | --- |
| or pz kosice2 | Telefón | Fax | E-mail | Internet | IČO |
| +421/9619 32903 | +421/9619 32909 | [peter.tverdak@minv.sk](mailto:peter.tverdak@minv.sk) | [www.minv.sk](http://www.minv.sk) | 00151866 |

- 2 –

Služobná činnosť na úseku ochrany verejného poriadku v II. polroku 2020 bola nasledovná:

- zadržanie a obmedzenie osobnej slobody podozrivých osôb – 17 (2. polrok 2019 - 54),

- predvedené,  zaistené a zatknuté osoby – spolu 38 osôb (2. polrok 2019 - 86),

- vypátrané boli 4 hľadané osoby a 2hľadané veci (2. polrok 2019 - 38 osôb a 2 veci)

- celkový počet vybavených – doručených písomných dožiadaní – 340 ( súdy, prokuratúra,

mimorezortné dožiadania ) (2. polrok 2019 - 382)

Za obdobie 2. polroku 2020 bolo zaznamenaných celkovo v služobnom obvode OO PZ KVP **275**  priestupkov (2.polrok 2019: 284), pričom z uvedeného počtu bolo objasnených **131** priestupkov (2. polrok 2019: 141 ), čo predstavuje objasnenosť **65,64 %** (2. polrok 2019: 62,18 %).

Vzhľadom na predloženú správu možno konštatovať, že bezpečnostná situácia z hľadiska zabezpečenia verejného poriadku a stavu kriminality je v služobnom obvode Obvodného oddelenia PZ Košice Sídlisko KVP stabilizovaná, došlo k  zhoršeniu v jednotlivých ukazovateľov, predovšetkým na úseku objasňovania trestnej činnosti. Pokles nápadu trestnej činnosti a zároveň aj horšie výsledky v objasnenosti trestnej činnosti má za následok hlavne zlá epidemiologická situácia v súvislosti s pandémiou ochorenia COVID-19. Na základe uznesení a vyhlášok hlavného hygienika Úradu verejného zdravotníctva SR a Vlády SR sa plnili prioritne nimi stanovené úlohy, čo sa odzrkadlilo na celkových výsledkoch Obvodného oddelenia Policajného zboru Košice Sídlisko KVP.

mjr. Mgr. Marcel Kumičak riaditeľ