**Dôvodová správa**

Mestskej časti Košice-Sídlisko KVP bol dňa 15.01.2021 doručený list poslanca Miestneho zastupiteľstva Mestskej časti Košice-Sídlisko KVP Vojtecha Tótha, MBA, ktorým sa vzdal mandátu poslanca miestneho zastupiteľstva vo volebnom obvode č. 1.

Podľa § 25 ods. 2 písm. c) zákona SNR č. 369/1990 Zb. o obecnom zriadení v znení neskorších predpisov vzdaním sa mandátu dochádza k zániku mandátu poslanca.

Podľa § 192 ods. 1 zákona č. 180/2014 Z. z. o podmienkach výkonu volebného práva

a o zmene a doplnení niektorých zákonov v znení neskorších predpisov, ak zanikol mandát poslanca obecného (miestneho) zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát.

Starosta Mestskej časti Košice-Sídlisko KVP v súlade s § 192 ods. 2 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov oznámil dňa 25.01.2021, že v zmysle Zápisnice miestnej volebnej komisie o výsledku volieb v Mestskej časti Košice-Sídlisko KVP do miestneho zastupiteľstva a starostu mestskej časti konaných dňa 10.11.2018 ako náhradník na uprázdnený mandát poslanca miestneho zastupiteľstva vo volebnom obvode č. 1 nastupuje doc. MVDr. Peter Korim, CSc., ktorý kandidoval ako nezávislý kandidát.

Podľa § 25 ods. 1 písm. a) zákona SNR č. 369/1990 Zb. o obecnom zriadení v znení neskorších predpisov, poslanec je povinný najmä zložiť sľub na prvom zasadnutí obecného (miestneho) zastupiteľstva, ktorého sa zúčastní.

Spracovala :

JUDr. Magdaléna Balážová

právne oddelenie