**Mestská časť Košice - Sídlisko KVP**

**Rozpočet na rok 2021**

**a roky 2022, 2023**



Február 2021

Mgr. Ladislav Lörinc

starosta v.r.

**Rozpočet Mestskej časti Košice – Sídlisko KVP**

**na roky 2021 - 2023**

Rozpočet mestskej časti je základným nástrojomfinančného hospodárenia v príslušnom rozpočtovom roku, ktorým sa riadi financovanie úloh a funkcií mestskej časti. Je súčasťou rozpočtu sektora verejnej správy. Vyjadruje samostatnosť hospodárenia mestskej časti.

Rozpočet MČ Košice - Sídlisko KVP, ako aj programový rozpočet MČ na roky 2021 - 2023 je zostavený v súlade s nasledovnými právnymi normami:

* so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* ústavným zákonom o rozpočtovej zodpovednosti č. 493/2011 Z. z.,
* so zákonom č. 369/1990 Zb. o obecnom zriadení v znení neskorších predpisov,
* s opatrením MF SR č. MF/010175/2004-42 zo dňa 8.12.2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov .

Rozpočet MČ KVP na rok 2021 je v súlade s § 10 ods. 3 zák. č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet je navrhovaný ako vyrovnaný, t. j. rozdielom medzi príjmami a výdavkami bežného, kapitálového rozpočtu a finančných operácií je vyrovnaný. Bežný rozpočet je navrhovaný ako schodkový, krytie schodku vo výške 21 706,- € je zabezpečené zostatkom finančných prostriedkov z predchádzajúceho roka (sčítanie domov a bytov, projekt č. 108 z ÚPSVaR). Kapitálový rozpočet je navrhovaný so schodkom v  sume 394 500,- €. Schodok kapitálového rozpočtu je krytý príjmovými finančnými operáciami – prevodom z  rezervného fondu MČ KVP v sume 394 500,- €.

*Rozpočet je zostavený aj ako programový, t. j. zdôrazňujúci vzťah medzi rozpočtovými výdavkami a očakávanými výstupmi a výsledkami realizovaných rozpočtových programov a aktivít. Pre roky 2021 - 2023 je rozpočtovaných 9 programov.*

Rozpočet Mestskej časti Košice – Sídlisko KVP sa zostavuje podľa § 9 zákona č. 583/2004 Z. z. na obdobie rokov 2021 – 2023 ako viacročný rozpočet. ***Záväzným rozpočtom je rozpočet na nasledujúci rok, teda na rok 2021*.** V zmysle vyššie uvedenej právnej normy rozpočet na roky 2022 a 2023 *nie je záväzný* .

Mestská časť Košice – Sídlisko KVP zapracovala do svojho návrhu rozpočtu finančné toky zo štátneho rozpočtu a rozpočtu Mesta Košice. Prednostne bolo zabezpečené krytie výdajov zo záväzkov mestskej časti, ktoré vyplývajú z povinností ustanovených zák. č. 369/1990 Zb. o obecnom zriadení a zákonom č. 401/1990 Zb. o Meste Košice v znení neskorších zmien a doplnkov.

**1. P R Í J M O V Á Č A S  Ť**

**B e ž n é p r í j m y :**

Pre obce v rámci jej príjmovej základne je dôležitý zákon č. 564/2004 Z. z. o rozpočtovom určení výnosu dane z príjmov územnej samosprávy. Pre rok 2021 sme zahrnuli do rozpočtu daňové a nedaňové príjmy. Podstatnú časť tvoria daňové príjmy, a to podiel na dani z príjmov fyzických osôb a podiel na dani za psa. U nedaňových príjmov sú to najmä príjmy z prenájmu majetku, ktorý ma MČ v správe, administratívne poplatky, úroky, poplatky z náhodného predaja a služieb, ostatné príjmy, transfer zo ŠR a transfer z rozpočtu Mesta Košice.

Do príjmovej časti bežného rozpočtu boli zapracované:

* **podiel dane z príjmov fyzických osôb 1 280 205 EUR**
* **podiel na dani za psa 12 053 EUR**
* **transfer z rozpočtu Mesta Košice 57 000 EUR**
* **transfer z rozpočtu Mesta Košice na evidenciu obyv., adries 7 700 EUR**
* **transfer z rozpočtu Mesta Košice – COVID-19 15 000 EUR**
* **príjmy z vlastných zdrojov /príjmy z prenájmu,**

**administratívne poplatky, úroky, pokuty a penále,**

**ostatné príjmy/ 482 377 EUR**

* **transfer zo štátneho rozpočtu – sčítanie obyvateľov 27 925 EUR**
* **transfer z ESF 73 233 EUR**
* **granty Interreg I. a Interreg II. 46 224 EUR**

**S p o l u :  2 001 717 EUR**

**Príjmová časť f i n a n č n ý c h o p e r á c i í:**

Do príjmovej časti finančných operácií boli zapracované:

* **prevody prostriedkov z peňažných fondov (z rezervného fondu) 394 500 EUR**

Tieto sú rozpočtované na krytie kapitálových výdavkov, a to na:

* Interiérové vybavenie – zasadačka miestneho úradu v sume 20 000,- € (podpoložka 713001)
* Komunitnú kaviareň (bývalé Džemo) v sume 100 000,- € (podpoložka 717002)
* Parkovisko Zombova v sume 80 000,- (podpoložka 717002)
* Nákup monitorovacích zariadení v sume 10 000,- (podpoložka 713005)
* Projekty EÚ spoluúčasť v sume 4 500,- (podpoložka 717001)
* Detské ihrisko Cottbuská v sume 30 000,- € (podpoložka 717002)
* Multifunkčné ihrisko v sume 65 000,- € (podpoložka 717001)
* na ***prípravnú a projektovú dokumentáciu*** na realizáciu investičných akcií v celkovej sume 85 000,- € (položka 716):

PD výstavby fontány a priľahlého územia

PD cyklochodník

PD Lineár park

PD revitalizácia vnútroblokov

PD vonkajších priestorov budovy miestneho úradu

PD vnútorných priestorov K1K budovy miestneho úradu

PD vnútorného riešenia Denného centra

PD chodník Šuhaj – realizačný projekt

PD chodník pri OC IV

PD spoluúčasť pri financovaní z cudzích zdrojov

* **prostriedky z predchádzajúcich rokov – sčítanie domov, bytov 17 832 EUR**
* **prostriedky z predchádzajúcich rokov – projekt č. 108 z ÚPSVaR 3 874 EUR**

Tieto sú rozpočtované na krytie úloh vyplývajúcich zo sčítania domov a bytov a z projektu.

**2. V Ý D A V K O V Á Č A S Ť**

Celkové výdavky rozpočtu MČ Košice – Sídlisko KVP (bežného a kapitálového) sú rozpočtované vo výške **2 417 923,- €,** a to :

**B e ž n é v ý d a v k y : 2 023 423,- €**

**K a p i t á l o v é v ý d a v k y : 394 500,- €**

Obsahová náplň bežného a kapitálového rozpočtu je uvedená v tabuľkovej časti finančného rozpočtu ako aj v jednotlivých podprogramoch a prvkoch Programového rozpočtu MČ Košice – Sídlisko KVP.

Spracovala: Ing. Viera Háberová